wickkiey/tamil-wikipedia-chunked huggingface dataset:
# உலக மற்போர் மகிழ்கலை நிறுவனம்

## மல்யுத்தத்தை தாண்டி விரிவாக்கம்

அக்கிளெய்ம், THQ, ஜாக்ஸ் பசிபிக் ஆகிய நிறுவனங்களுக்கு வீடியோ கேம்கள் மற்றும் நடிக்கும் பாத்திரங்களுக்கு மல்யுத்த மற்றும் வீரர்கள் போன்ற தோற்றங்களுக்கு உரிமம் அளிப்பது தவிர, தங்கள் பொருட்களை சந்தைப்படுத்த பிற ஆர்வமுள்ள துறைகளுக்கும் WWE நகர்ந்திருக்கிறது.
- WWE ஸ்டுடியோஸ்: திரைப்பட பொருட்களை உருவாக்குவது மற்றும் மேம்படுத்துவதற்காக WWE இன் துணை நிறுவனம் 2002 இல் உருவாக்கப்பட்டது.முன்னர் WWE பிலிம்ஸ் என அறியப்பட்டது.
- WWE நயாகரா பால்ஸ்: WWE க்கு சொந்தமான, ஓன்டாரியோவின் நயாகரா நீர்வீழ்ச்சி பகுதியில் அமைந்திருக்கக் கூடிய ஒரு சிறுவர்த்தக மற்றும் பொழுதுபோக்கு ஸ்தாபனம்
- தி வேர்ல்டு, முன்னர் WWF நியூயார்க் என அறியப்பட்டது: நியூயார்க் நகரில் இருக்கும் ஒரு உணவகம், நைட் கிளப், மற்றும் நினைவுப் பொருட்களின் கடை
- WWE இசைக் குழு: WWE மல்யுத்தவீரர்களின் நுழைவு காட்சியமைப்பு திட்டங்களின் தொகுப்பு ஆல்பங்களில் சிறப்பு கவனம் செலுத்தும் ஒரு துணைநிறுவனம்.மல்யுத்த வீரர்களே நடித்திருக்கும் தலைப்புகளையும் வெளியிடுகிறது.
- WWE ஹோம் வீடியோ: WWE கட்டணக் காட்சி நிகழ்வுகளின் VHS, DVD, மற்றும் ப்ளூ-ரே வட்டு பிரதிகளின் தொகுப்பு, WWE மல்யுத்த வீரர் ஆட்டங்களின் தொகுப்பு ஆகியவற்றை விநியோகிப்பதில் சிறப்பு கவனம் செலுத்தும் ஒரு துணை நிறுவனம்.
- WWE புக்ஸ்: WWE பிரபலங்களின் அடிப்படையிலான சுயசரிதைகளையும் மற்றும் கற்பனைக் கதைகளையும் வெளியிடுவது, WWE க்கு திரைக்கு பின்னாலான வழிகாட்டல்கள் வழங்குவது, சித்திர புத்தகங்கள், காலண்டர்கள், இளைஞர் புத்தகங்கள் மற்றும் பிற பொதுவான கற்பனையல்லா புத்தகங்கள்.
- WWE கிட்ஸ்: மல்யுத்த சந்தையில் சிறுவர்கள் பக்கத்தை நோக்கமாகக் கொண்ட ஒரு இணையத்தளம் மற்றும் காமிக் தொகுப்பு, காமிக்குகள் இருமாதங்களுக்கு ஒருமுறையாக ஏப்ரல் 15, 2008 அன்று துவங்கப்பட்டது.
# உலக மற்போர் மகிழ்கலை நிறுவனம்

## செயலிழந்த சாம்பியன்சிப்புகள்

தனது 50 வருட வரலாற்றில், WWE இருபதுக்கும் அதிகமான வெவ்வேறு சாம்பியன்சிப்புகளை செயல்படுத்தியிருக்கிறது.இதன் முதல் பட்டமான WWWF யுனைடெட் ஸ்டேஸ் டேக் டீம் சாம்பியன்சிப் 1958 ஆம் ஆண்டில் உருவாக்கப்பட்டது, இது 1967 இல் ஓய்வுற்றது.தனது வரலாறு முழுவதிலுமே,WWE பல பிற சர்வதேச சந்தை நிறுவனங்களுடன் கூட்டுச் சேர்ந்திருக்கிறது, இது இணைந்த சந்தைபடுத்தலுக்காக பல்வேறு பட்டங்களை உருவாக்குவதற்கு இட்டுச் சென்றது, இந்த கூட்டு முடிவுக்கு வந்தபோது, இந்த பட்டங்களும் ஓய்வு பெற்று விட்டன அல்லது WWE க்காக அமெரிக்காவில் இயக்கத்தை துவக்கின. மொத்தத்தில் நிறுவனம் 17 சாம்பியன்சிப்புகளுக்கு ஓய்வு கொடுத்திருக்கிறது, அதில் மிக சமீபத்தில் நிகழ்ந்தது WWE க்ரூஸர்வெயிட் சாம்பியன்சிப்புக்கு மார்ச் 2008 இல் ஓய்வு கொடுக்கப்பட்டதாகும்.
# டொனமூர் அரசியலமைப்பு

**டொனமூர் அரசியலமைப்பு** (**டொனமூர் அரசியல் யாப்பு**, *Donoughmore Constitution*) என்பது பிரித்தானிய இலங்கையில் நடைமுறைப்படுத்தப்பட்ட அரசியலமைப்பு ஆகும். 1924 முதல் அமுலில் இருந்த மனிங்-டெவொன்சயர் அரசியல் சீர்திருத்தம் டொனமூர் ஆணைக்குழு மூலம் திருத்தியமைக்கப்பட்டு புதிய அரசியலமைப்புக்கு டொனமூர் அரசியலமைப்பு எனப் பெயரிடப்பட்டது. இது 1931 முதல் 1947 ஆண்டு வரை நடைமுறையில் இருந்தது. நவீன இலங்கையின் வரலாற்றில் ஐந்தாவது அரசியல் திட்டமாக இது கொள்ளப்படுகின்றது. இது ஆளுநர் கர்பட் ஸ்டான்லி அவர்களின் ஆட்சிக்காலத்தில் கொண்டுவரப்பட்டது. டொனமூர் ஆணைக்குழுவில் சேர். மேதிவ் நேதன், சேர் ஜெப்ரி பட்லர் மற்றும் பேராசிரியர் டிரமன்ட் ஷீல்ஸ் ஆகியோர் இடம்பெற்றிருந்தனர். இந்த அரசியலமைப்பு 1947 இல் சோல்பரி அரசியலமைப்பாக மாற்றப்பட்டது.
# டொனமூர் அரசியலமைப்பு

## டொனமூர் குழுவினரின் வருகை

1924ம் ஆண்டு அரசியல் அமைப்பில் காணப்பட்ட குறைபாடுகளை உணர்ந்த தேசாதிபதி ஹியுகிளிபேட்டின் சிபாரிசுக்கமையவும், தேசியகாங்கிரஸ் மற்றும் தேசியத் தலைவர்களின் கோரிக்கையை அடுத்தும் நவம்பர் 13 1927 ம் திகதி டொனமூர் குழுவினர் இலங்கைக்கு வந்தனர்.
# டொனமூர் அரசியலமைப்பு

## விதந்துரைப்புகளைத் தயாரிக்கையில் கவனத்தில் எடுத்தவை

- சனநாயக நிறுவனங்களை அமைத்தல்
- சமத்துவம், சமவாய்ப்புக் கொள்கைகளை நடைமுறைப்படுத்தல்
- சர்வசன வாக்குரிமையை வழங்கல்
- இனவாரிப் பிரதிநிதித்துவத்தை நீக்கி பிரதேச ரீதியான பிரதிநிதித்துவத்தை ஏற்படுத்தல்
- சுமார் 80,000 ஒதுக்கப்பட்ட மக்களின் நல உரிமைகளைப் பாதுகாத்தல்
# டொனமூர் அரசியலமைப்பு

## டொனமூர் விதந்துரைப்புகளில் முக்கிய விடயங்கள்

- 21 வயதுக்கு மேற்பட்ட சகல ஆண் பெண்களுக்கும் சர்வசன வாக்குரிமை வழங்கியமை
- இலங்கை சட்டவாக்கப் பேரவைக்குப் பதிலாக **இலங்கை அரச சபையை** அமைத்தமை
- சுதேச மக்களுக்கு நிர்வாகத்தில் ஈடுபட நிர்வாகக் குழு முறையை ஏற்படுத்தியமை
- உள்நாட்டு நிர்வாகப் பொறுப்புகளை வழங்கியமை
# டொனமூர் அரசியலமைப்பு

## சர்வசன வாக்குரிமையை வழங்கல்

21 வயதுக்கு மேற்பட்ட சகல ஆண், பெண்களுக்கும் எவ்விதத்தகுதி வித்தியாசமுமின்றி வழங்கப்பட்ட வாக்குரிமை சர்வசன வாக்குரிமை எனப்படுகின்றது. (இது 1931ல் வழங்கப்பட்டது) 1931ல் சுமார் 18,50,000 பேர் வாக்குரிமை பெறுவர் என எதிர்பார்க்கப்பட்டது.  
**இதன் மூலம்**
- சமூக நலன் பேணும் சட்டங்கள் உருவானவை
- மக்களின் அரசியல் ஈடுபாடு அதிகரித்தமை
- பெண்கள் வாக்குரிமை பெற்றமையால் பெண்கள் நலன், குழந்தை நலன் என்பன பேணப்பட்டமை
- சமச்சீர் அபிவிருத்தி ஏற்பட்டமை
- கிராமப்புரங்கள் அபிவிருத்தியடைந்தமை
- மக்களின் மனக்குறைகளைத் தீர்க்க வழி ஏற்பட்டமை
- ஒதுக்கப்பட்ட சுமார் 80,000 மக்களின் நல உரிமைகள் பாதுகாக்கப்பட்டமை
- ஜனநாயகப் பண்புகள் கட்டவிழ்க்கப்பட்டமை
# டொனமூர் அரசியலமைப்பு

## டொனமூர் அரசாங்கசபையின் கட்டமைப்பு

- மொத்த உறுப்பிர்கள் 61
- சர்வசன வாக்குரிமை மூலம் 50 உறுப்பினர்
- இனரீதியான நியமனம் 8 உறுப்பினர்கள்
- உத்தியோக சார்புள்ளோர் 3 பேர்
- பிரதம செயலாளர்.
- நிதிச் செயலாளர்
- சட்டத்துறை நாயகம்
- அரசாங்க சபை சட்டங்களை ஆக்கும் அதிகாரம் பெற்றிருந்தது. இச்சட்டங்களை அமுல்படுத்த தேசாதிபதியின் அங்கீகாரம் அவசியம்.
# டொனமூர் அரசியலமைப்பு

## நிர்வாகக் குழு முறை

- இலங்கையில் மந்திரிசபை முறையை ஏற்படுத்தக்கூடிய அரசியல் சூழ்நிலையோ, அரசியல் கட்சிகளோ காணப்படவில்லை.
- இருப்பினும் உள்நாட்டு மக்களுக்கு உள்ளுராட்சி நிர்வாகப் பொறுப்புக்களை வழங்கவே இது ஏற்படுத்தப்பட்டது
- அரசாங்க சபையில் மொத்த உறுப்பினர்கள் 61 பேரில் 3 அரசாங்க உத்தியோகத்தர்களையும், சபாநாயகரையும் தவிர ஏனைய 57 உறுப்பினர்களும் (குறைந்தது 7 கூடியது 9 எனும் அடிப்படையில்) 7 குழுக்களாகப் பிரிக்கப்பட்டனர். இவ்வாறு பிரிக்கப்பட்டு 7 இலாகாக்கள் இவர்களுக்கு வழங்கப்பட்டன.
- உள்நாட்டலுவல்கள்
- விவசாயமும் காணியும்
- உள்ளுராட்சி
- சுகாதாரம்
- கல்வி
- போக்குவரத்து
- தொழில் கைத்தொழில் வர்த்தகம்  
இம்முறையே நிர்வாகக்குழு முறை என அழைக்கப்படுகின்றது.
- இக்குழுக்களின் தலைவர்கள் அமைச்சர்கள் போல கருதப்பட்டனர்
- உள்நாட்டு நிர்வாகப் பொறுப்புகள் உள்நாட்டு மக்களுக்கு வழங்கப்பட்டமை இங்கு முக்கிய அம்சமாகும்
# டொனமூர் அரசியலமைப்பு

## உசாத்துணைகள்

-
# இலங்கை வரலாற்று நூல்கள்

இலங்கையின் புராதன வரலாற்றினை அமைப்பதற்கு ஆதாரமான நூல்கள்
- தீபவம்சம்
- மகாவம்சம்
- சூளவம்சம்
- நிக்காய சங்கிரக
- சமந்தபாசாதிக்கா
- பூஜாவலிய
# இலங்கை வரலாற்று நூல்கள்

### தீபவம்சம்

இலங்கையின் வரலாற்றுத் தகவல்களை தொகுத்துத் தரமுற்பட்ட முதலாவது நூல் இதுவாகும்.
நான்காம் நூற்றாண்டில் தொகுக்கப்பட்ட இந்நூல் பாளி மொழியில் எழுதப்பட்டுள்ளது.
மகாவம்சத்திற்கு முற்பட்டது. அரசியல் நிகழ்வுகளைவிட பௌத்தமத தகவல்களுக்கே முக்கியத்துவம் கொடுத்து எழுதப்பட்டுள்ளது. நம்பகமற்ற, ஒழுங்கமைக்கப்படாத நூலாகும்.
# இலங்கை வரலாற்று நூல்கள்

### மகாவம்சம்

இலங்கை வரலாற்றைச் சிறந்த முறையில் தொகுத்துத் தந்த முதலாவது நூல் இதுவாகும். 5 ஆம் நூற்றாண்டில் வாழ்ந்த மகாநாம தேரர் என்ற புத்த பிக்குவால் இயற்றப்பட்டது.
கி.மு 6 - கிபி 4 ம் நூற்றாண்டு வரையான காலப்பகுதியில் இலங்கையின் பௌத்த, அரசியல், பிறநாட்டவர் படையெடுப்பு, நீர்வள நாகரீகம் போன்ற தகவல்களைத் தருகிறது.
இந் நூல் தீபவம்சம், கர்ண பரம்பரை கதைகளை அடிப்படையாக வைத்து முழுவதும் பாளி மொழியில் எழுதப்பட்டுள்ளது. இதன் பல பகுதிகள் நடைமுறைச் சாத்தியமற்ற, கட்டுக் கதைகளைக் கொண்டுள்ளது. மகாவம்சத்தின் தொடர்ச்சியே சூளவம்சம் ஆகும்.
# இலங்கை வரலாற்று நூல்கள்

### சூளவம்சம்

இந் நூல் 4-16 ம் நூற்றாண்டு வரையான காலப்பகுதியில் நிகழ்ந்த சம்பவங்களை கூறும் வரலாற்றுத் தொகுப்பாகும். முழுவதும் பாளி மொழியில் எழுதப்பட்ட இந்நூல் மகாவம்சத்தின் தொடர்ச்சியாகும். 13 ம் நூற்றாண்டில் **தர்மகீர்த்தி தேரவால்** எழுதத் தொடங்கப்பட்டு பின் அவரது சீடர்களால் எழுதப்பட்டது.
# இலங்கை வரலாற்று நூல்கள்

### ராஜவளிய

இது இலங்கை வரலாற்றைத் தொகுத்து தரும் மற்றுமொரு நூலாகும்.
17ம் நூற்றாண்டில் இருந்து பிரித்தானிய காலனியாதிக்க காலம் வரையில் நிகழ்ந்த சம்பவங்களை இந் நூல் எடுத்துரைக்கிறது. முழுவதும் சிங்கள மொழியில் எழுதப்பட்ட இந் நூலில் பௌத்த நிகழ்வுகளை விட அரசியல் நிகழ்வுகளுக்கு முக்கியத்துவம் அளிக்கப்பட்டுள்ளது.
# குந்தாபுரா (கருநாடகம்)

**குந்தாபுரா** (கன்னடம்:ಕುಂದಾಪುರ) (ஆங்கிலம்:Kundapura) என்பது இந்தியாவின், கர்நாடக மாநிலத்தில் உள்ள ஒரு கடற்கரை நகரம் ஆகும். இந்த நகரத்தை குந்தாபுரா நகராட்சி மன்றம் நிர்வகிக்கிறது. மேலும் இந்த நகரின் வட்டாட்சியும் குந்தாபுரா நகரேயாகும்.
# குந்தாபுரா (கருநாடகம்)

## வரலாறு

**குந்தாபுரா நகரம்** இப் பெயர் இப் பகுதியை ஆட்சி செய்த **குந்தாவர்மா** மன்னரின் பெயரிலிருந்து பெறப்பட்டிருக்கலாம். மேலும் பஞ்சகங்கவள்ளி ஆற்றின் அருகே குந்தாவர்மனால் கட்டப்பட்ட குந்தேசுவர் கோயிலைக் காணலாம். கன்னடத்தில் குந்தா என்றால் தூண் என்றும் புரா என்றால் நகரம் என்று பொருள். தூண்களின் மூலம் கட்டப்படும் வீடுகள் பாரம்பரிய முறையை குறிக்கிறது. குந்தாபுரா நகரின் மூன்று பக்கங்களிலும் தண்ணீரால் சூழப்பட்டுள்ளது. வடக்கே பஞ்சகங்கவள்ளி ஆறும், கிழக்கே கலாகர் ஆறு உள்ளது. மேற்கே **கொடியில்** கடற்கழி மற்றும் அரபிக்கடலால் சூழ்ந்துள்ளது.
# குந்தாபுரா (கருநாடகம்)

## மக்கள் வகைப்பாடு

இந்திய மக்கள் தொகை கணக்கெடுப்பு 2001 ஆம் ஆண்டின் படி இந்த நகரில் 30,444 மக்கள் இங்கு வசிக்கின்றார்கள். இவர்களில் 14,840 ஆண்களும், 15,604 பெண்களும் ஆவார்கள். குந்தாபுரா நகர மக்களின் சராசரி எழுத்தறிவு 92% ஆகும், இதில் ஆண்களின் கல்வியறிவு 94%, பெண்களின் கல்வியறிவு 88% ஆகும். இது இந்திய தேசிய சராசரி கல்வியறிவான 59.5% விடக் கூடியதே. குந்தாபுரா நகர மக்கள் தொகையில் ஆறு வயதுக்குட்பட்டோர் 2,614 பேர் ஆவார்கள்.
# குந்தாபுரா (கருநாடகம்)

## போக்குவரத்து

குந்தாபுரா நகரின் வழியாக இந்தியாவின் மும்பை அருகே உள்ள பன்வேல் நகரையும், கேரளாவில் உள்ள கொச்சி நகரையும் இணைக்கும் தேசிய நெடுஞ்சாலை 17 இந்த நகரின் வழியே அமைந்துள்ளது. இந்த நெடுஞ்சாலையானது நகரங்கள் மற்றும் பல்வேறு மாநிலங்களின் நகரங்களையும் இணைக்கிறது. மேலும் குந்தாபுரா நகரிலிருந்து சுமார் 87 கிலோமீட்டர் (54 மைல்) தொலைவில் மங்களூர் சர்வதேச விமான நிலையம் உள்ளது. மேலும் மும்பை இருந்து மங்களூர் வழியாக இயங்கும் கொங்கண் இருப்புப்பாதை, இணைக்கப்பட்டுள்ளது. இதன் தொடருந்து நிலையம் நகரில் இருந்து சுமார் 4 கிலோ மீட்டர் (2.5 மைல்) துலைவில் உள்ளது.
# இடர் ஈடு

**இடர் ஈடு** (*Risk compensation*) என்பது இடரை எதிர் நோக்கும் மக்களின் நடத்தையில் ஏற்படும் மாற்றங்களை விளக்க முற்படும் ஒரு கோட்பாடு. மக்கள் தாங்கள் ஈடுபடும் செயல்களில் அல்லது இருக்கும் சூழலில் எவ்வளவு இடர் நேரலாம் என்று கணிப்பர். இடர் மிகுதியாக உள்ளது என்று தோன்றினால் அதிக கவனத்துடன் செயல்படுவர். இடர் குறைவாக உள்ளது என உணர்ந்தாலோ அல்லது பாதுகாப்பாக இருப்பதாக உணர்ந்தாலோ கவனக்குறைவுடன் செயல்படுவர். இத்தகைய நடத்தை மாற்றத்தால் பாதுகாப்பு விதிமுறைகள் மற்றும் முறைமைகளின் தாக்கம் குறைகின்றது. சாலைப் பாதுகாப்பு ஆய்வுகளில், பாதுகாப்பு விதிமுறைகள் ஏன் எதிர்பார்த்த அளவு தாக்கத்தை அளிப்பதில்லை என்ற கேள்விக்கு விடையளிக்க இந்தக் கோட்பாடு உருவாக்கப்பட்டது.  
எடுத்துக்காட்டாக வாகன ஓட்டிகள் இருக்கைப் பட்டை அணிந்திருக்கும் போது ஆபத்து நிறைந்த முறைகளிலும் வேகமாகவும் (இருக்கைப் பட்டை அணியாத ஓட்டிகளை விட) தங்கள் ஊர்திகளை ஓட்டுகின்றனர். தலைக்கவசம் அணிந்த மிதிவண்டி ஓட்டிகள் தலைக்கவசம் அணியாத ஓட்டிகளைக் காட்டிலும் அதிக அளவில் சாலை விதிகளை மீறுகின்றன.
# திரித்துவ ஞாயிறு

**திரித்துவ ஞாயிறு** அல்லது **மூவொரு கடவுள் பெருவிழா** (*Trinity Sunday*) எனப்படுவது மேற்கத்தையக் கிறித்தவ திருவழிபாட்டு நாட்காட்டியில் தூய ஆவி பெருவிழாவுக்கு அடுத்து வரும் ஞாயிற்றுக்கிழமையில் கொண்டாடப்படும் விழாவாகும். கிழக்கத்திய கிறித்துவத்தில் இது பெந்தக்கோஸ்து ஞாயிற்றுக்கிழமையோடு இணைத்து சிறப்பிக்கப்படுகிறது. திரித்துவ ஞாயிறு நாளன்று கிறித்தவக் கோட்பாடான மூவொரு கடவுள் கடவுளின் பற்றிய இறைநம்பிக்கை சிறப்பாக நினைவுகூரப்பட்டு வழிபாட்டு முறையில் கொண்டாடப்படுகிறது.  
உலகம் அனைத்தையும் படைத்துக் காத்து ஆண்டுநடத்தி, உய்விக்கின்ற கடவுள், அனைத்தையும் கடந்த பரம்பொருள் ஒருவரே. ஆனால் அவர் வரலாற்றில் தம்மை மூன்று “ஆள்களாக” (persons) வெளிப்படுத்தியுள்ளார். இந்த மூன்று “ஆள்கள்” தேவபிதா, புத்திரன், பரிசுத்த ஆவி என்று அழைக்கப்படுகின்றனர். இந்த அடிப்படையான சமய நம்பிக்கையே கிறித்தவ மரபில் “மூவொரு கடவுள் கொள்கை” என்பது.  
இந்த மறையுண்மை “திரித்துவ ஞாயிறு” பெருவிழாவின் போது சிறப்பிக்கப்படுகிறது.
# வார்ப்புரு:நடப்பு நிகழ்வுகள்/நடப்பு மாதச் செய்திகள் சூன் 2014
- பாலத்தீன அரசுத்தலைவர் மகுமுது அப்பாஸ் ஃபத்தா, ஹமாஸ் உறுப்பினர்களைக் கொண்ட தேசிய ஒன்றிணைவு அரசை அறிவித்தார். (ராய்ட்டர்சு)
- எசுப்பானியத்தின் அரசர் உவான் கார்லோசு தாம் முடி துறப்பதாக அறிவித்தார். (ஆர்டீஇ)
- ஆப்பிள் நிறுவனம் சுவிஃப்ட் என்ற புதிய நிரல் மொழியை அறிமுகப்படுத்தியது. (வயர்டு)
- சூன் 1:
- ஆத்திரேலியாவின் விக்ரோறியா மாநிலத்தில் ஈழத் தமிழ்ப் புகலிடக் கோரிக்கையாளர் ஒருவர் தன்னைத் தானே தீமூட்டித் தற்கொலை செய்தார். (சிட்னி மோர்னிங் எரால்டு), (டெய்லிமெயில்)
- வடக்கு உருசியாவில் மூர்மன்ஸ்க் வட்டத்தில் 19 பேருடன் சென்ற மில் எம்.ஐ.-8 உலங்குவானூர்தி வீழ்ந்து விபத்துக்குள்ளானதில் இருவர் உயிர் தப்பினர், ஏனையோர் பற்றிய விபரம் தெரியவில்லை. (இத்தார்-தாஸ்)
- இந்தியாவில் உத்தரபிரதேசம் மற்றும் ஜார்கண்ட் போன்ற வடமாநிலங்களில் புழுதிப்புயல் மற்றும் மழையில் சிக்கி 40 பேர் பலியானார்கள்.(ஒன் இந்திய)
- சிங்கப்பூரில் இருந்து மலேசியா வழியாக இந்தோனேசியா நோக்கி தாய்லாந்து நாட்டு எண்ணெய் கப்பல் காணாமல் போனது. (தினமணி)
- நைஜீரியாவின் வடகிழக்கே கால்பந்துப் போட்டி ஒன்றின் போது மேற்கொள்ளப்பட்ட குண்டுத் தாக்குதலில் குறைந்தது 40 பேர் கொல்லப்பட்டனர். (ஏஎஃப்பி)
- ஆந்திராவில் இருந்து பிரிந்த தெலுங்கானா அதிகாரபூர்வமாக இந்தியாவின் 29வது மாநிலமானது. (இந்துத்தான் டைம்சு)
- எல் சல்வடோரின் அரசுத்தலைவராக முன்னாள் போராளிக் குழுத் தலைவர் சல்வடோர் சான்செசு செரேன் பதவியேற்றார். (ஏபி)
- துடுப்பாட்டத்தில், பெங்களூருவில் நடந்த இந்தியன் பிரீமியர் லீக் 2014 இறுதிப் போட்டியில் கொல்கத்தா நைட் ரைடர்ஸ் அணி கிங்சு இலெவன் பஞ்சாபு அணியை வென்று இரண்டாவது தடவையாக கோப்பையை வென்றது. (ஸ்கை)
;துடுப்பாட்ட செய்திகள்:
# பசுமை வடிவமைப்பு

சூரிய ஆற்றலிலான உந்து வண்டிகள்]]
பொருளியல், சமூகவியல் மற்றும் வாழ்சூழலியல் சார்ந்த தாங்குதிறன் கொள்கைகளுக்கு அமைவாகப் பொருட்களை வடிவமைப்புச் செய்யும் முறை, **பசுமை வடிவமைப்பு** (**தாங்குதிறன் வடிவமைப்பு**) எனப்படும். இது அன்றாடத் தேவைகளுக்கான சிறிய பொருட்களிலிருந்து, பெரிய கட்டிடங்கள், நகரங்கள் போன்றவை வரையுள்ள பலவகையானவற்றின் வடிவமைப்புக்களையும் உள்ளடக்குகிறது.
# பசுமை வடிவமைப்பு

## எடுத்துக்காட்டுகள்

பசுமைக் கட்டடம் உள் மற்றும் வெளிச் சூழல்களை மாசுபடுத்தாமல், சக்தி, நீர் மற்றும் பல்வேறு வளங்களைச் சேமிக்கின்றன. அதேபோல, மழை நீர், சூரிய சக்தி, காற்றாலைகள் என்பவற்றைப் பயன்படுத்தும் கட்டடங்கள், பெற்றோலியம் போன்ற படிவ எரிபொருள்களில் தங்கியிருப்பதைக் குறைக்கின்றன. கட்டுமானத்தில் மறுசுழற்சிக் (recycled) கட்டிடப்பொருட்களைப் பயன்படுத்துவதன் மூலம் சில கட்டிடங்கள் மொத்தச் சக்திச் செலவைக் கட்டுப்படுத்துகின்றன.  
வேளாண்மைத் துறையிலும், கிருமி மற்றும் பூச்சிநாசினிகளினதும் செயற்கை உரங்களினதும் பயன்பாட்டைக் கட்டுப்படுத்துவதன்மூலம் மண்ணையும், உயிரின வகைகளையும் பாதுகாக்கும் நடவடிக்கைகள் எடுக்கப்படுகின்றன.  
நாடு, நகரத் திட்டமிடலில், வீதிகள், கட்டிடங்கள், மற்றும் கட்டிடச்சூழற் கூறுகளை இடவமைவு செய்யும்போது, தாங்குதிறனை ஒரு முக்கிய அடிப்படையாகக் கொள்வதன் மூலம் பயன் பெற முடியும். பல சந்தர்ப்பங்களில் திட்டமிடலின் போது நிலத்தின் இயற்கைத் தன்மை போதிய அளவு கருத்திற்கு எடுக்கப்படாமையால், ஆறுகள் தேங்குதல், மண்சரிவு, மண்ணரிப்பு, வெள்ளம், சூழல் மாசடைதல் போன்ற பலவகையான பிரச்சினைகளுக்கு முகம் கொடுக்கவேண்டி ஏற்படுகின்றது. தற்காலத்தில் அறிவியல் மாதிரிகளைப் பயன்படுத்துவதன் மூலம், பெரிய கட்டடத் திட்டங்களில் இத்தகைய பிரச்சினைகள் பற்றி முன்கூட்டியே அறிந்து கொள்ளக்கூடிய சாத்தியங்கள் உள்ளன.
# 1751

**1751** (**MDCCLI**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு செவ்வாய்க்கிழமையில் ஆரம்பமானது. பிரித்தானியா மற்றும் அதன் குடியேற்ற நாடுகளில் நாட்காட்டிச் சட்டம், 1750 இன் படி இவ்வாண்டு 282 நாட்களை மட்டுமே கொண்டிருந்தது.
# 1751

## நிகழ்வுகள்

- மார்ச் 25 - கடைசித் தடவையாக, இங்கிலாந்து மற்றும் வேல்ஸ் ஆகிய நாடுகளில் புத்தாண்டு மார்ச் 25 இல் கொண்டாடப்பட்டது..
- சூலை 31 - ஸ்டாக்ஹோம் நகரில் இடம்பெற்ற தீ விபத்தில் ஆயிரத்திற்கும் அதிகமான குடிமனைகள் எரிந்தன.
- நவம்பர் 14 - ஆற்காடு சண்டை (கர்நாடகப் போர்கள்): பிரித்தானிய-பிரான்சியப் படைகளிடையே சண்டை மூண்டது. பிரெஞ்சு படைகள் சரணடைந்ததை அடுத்து ஆற்காடு பிரித்தானியர் வசமானது.
- டிசம்பர் 3 - ஆரணி சண்டை (கர்நாடகப் போர்கள்): ராபர்ட் கிளைவ் தலைமையில் பிரித்தானியக் கிழக்கிந்தியக் கம்பனிப் படைகள் சென்னையின் ஆரணியில் ராசா சாகிப் தலைமையிலான பிரான்சிய-இந்தியப் படைகளைத் தோற்கடித்தனர்.
# 1751

## நிகழ்வுகள்

### தேதி அறியாதவை

- யாழ்ப்பாணத்தில் கத்தோலிக்க மத வழிபாட்டுத் தடை டச்சுக்காரரினால் கொண்டுவரப்பட்டது.
- *பிரெஞ்சு கலைக்களஞ்சியம்* முதற்தடவையாக வெளியிடப்பட்டது.
- சுவீடிய இயற்கையாளர் கரோலஸ் லின்னேயஸ் தனது *பிலசோபியா பொட்டானிக்கா* பாடநூலை வெளியிட்டார்.
</onlyinclude>
# 1751

## பிறப்புகள்

- மார்ச் 16 - ஜேம்ஸ் மாடிசன், அமெரிக்காவின் 4வது அரசுத்தலைவர் (இ. 1836)
# 1751

## இறப்புகள்

- மார்ச் 31 - ஃபிரடெரிக், வேல்சு இளவரசர் (பி. 1707)
# 20

__NOTOC__
**20** (XX) ஜூலியன் நாட்காட்டியில் திங்கட்கிழமையில் தொடங்கிய ஒரு நெட்டாண்டு ஆகும். அக்காலத்தில் இவ்வாண்டு மார்க்கசு வலேரியசு மெசாலா பர்பாடுசு, கோட்டா தூதர்களின் ஆண்டு (*Year of the Consulship of Marcus Valerius Messalla Barbatus and Cotta*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 773" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 20 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது இருபதாம் ஆண்டாகும்.
# 20

## நிகழ்வுகள்

<onlyinclude>
- செர்வியசு கால்பா உரோமைக் குற்றவியல் நடுவராகப் பதவியில் இருந்தார்.
- உரோமைப் பேரரசின் தளபதி செருமானிக்கசின் படுகொலை குறித்த விசாரணைக்கு பேரரசன் திபேரியசு உத்தரவிட்டார். தாம் குற்றவாளியாகக் காணப்படுவோமோ என்ற பயத்தினால் உரோமை அரசியல்வாதியும், சிரியாவின் ஆளுநருமான கினாயசு கல்பூர்னியசு பீசோ தற்கொலை செய்து கொண்டான்.
</onlyinclude>
# கள்ளு

மரத்திலிருந்து இறக்கிய பனங்கள்]]  
**கள்** (, ,, , ) என்பது பனை, தென்னை போன்ற மரங்களிலிருந்து உற்பத்தி செய்யப்படும் ஒரு வகையான போதை ஏற்படுத்தும் பானம் ஆகும். பனை அல்லது தென்னை மரங்களின் பாளையினை வெட்டி அதிலிருந்து வடியும் பால் போன்ற திரவம் மண் பானைகளில் சேகரிக்கப்படுகிறது. இந்தப் பானம் புளிப்பு கலந்த சுவையுடன் உள்ளது. இதை அருந்துபவர்களுக்குப் போதை ஏற்படுகிறது. இதனால் தமிழ்நாட்டில் பனங்கள் மற்றும் தென்னங்கள் மதுபானங்களில் ஒன்றாக உள்ளது. மேலும் கள் அருந்துவதற்குத் தடை செய்யப்பட்டுள்ளது. எனவே தமிழ்நாட்டில் பனங்கள் மற்றும் தென்னங்கள் உற்பத்தி செய்யப்படுவதில்லை.
# கள்ளு

## பனங்கள்

பனைமரம் பூ பூக்கும் தருணத்தில் பனைமரத்தின் உச்சியில் பனையோலைகளுக்கிடையே உருவாகும் *பாளை* என்ற விழுதை சரியான முறையில் சீவி, அதனை ஒரு சிறிய மண் பாண்டத்தில் உள்ளிட்டு, மண் பாண்டத்தின் கழுத்துப் பகுதியில் கயிற்றால் கட்டிப் பின் மரத்துடன் கட்டுவர். மண் பாண்டத்தில் குருத்தில் இருந்து சொட்டு சொட்டாக வடியும் பனை நீரே பனங்கள்ளு ஆகும்.  
பனங்கள்ளை அதிகமாக அருந்தினால் போதை உண்டாகும். பனங்கள்ளுடன் சிறிது சுண்ணாம்பு சேர்த்தால் அதுவே பதநீர் எனும் இனிப்பான பானமாகும். கோடைகாலத்தில் பதநீரை தினமும் அளவுடன் குடித்தால் உடலில் உள்ள உஷ்ணத்தை நீக்கிக் குளிர்ச்சியைத் தர வல்லது. வாய்ப்புண், குடல் புண்கள் ஆற்றும் குணமுடையது.  
பனங்கள்ளிலிருந்து பனங்கருப்பட்டி, பனங்கற்கண்டு, பனஞ்சக்கரை போன்ற இனிப்பு பண்டங்கள் தயாரிக்கப்படுகிறது. பனங்கருப்பட்டி பால், காபி, தேநீரில் கலந்து குடிக்கப் பயன்படுகிறது. மேலும் இனிப்புத் தின்பண்டங்கள் செய்ய பனங்கருப்பட்டி பயன்படுகிறது.  
ஆப்பிரிக்கா மற்றும் ஆசியாவின் பல்வேறு பகுதிகளிலும் மக்கள் கள் குடிக்கிறார்கள். கள் உற்பத்தி செய்வது சில பனை இனங்கள் அருகி வரும் நிலைக்குத் தள்ளப்பட்டதற்குக் காரணமாகலாம் (எ.கா. சிலி நாட்டு பனை). ஆனால், சிறிய அளவில் கள் உற்பத்தி செய்பவர்களாலும், தனிப்பட்ட விவசாயிகளாலும் வீட்டு வருமானத்திற்காக "கள்" மரங்கள் வளர்ப்பது இவ்வகை மர இனங்கள் பாதுகாப்பிற்கு வித்திடலாம்.
# மோக்சகுண்டம் விசுவேசுவரய்யா

**மோக்சகுண்டம் விசுவேசுவரய்யா** (; 15 செப்டம்பர் 1860 - 12/14 ஏப்பிரல் 1962) புகழ்பெற்ற இந்திய பொறியாளர் ஆவார். இந்திய அரசின் உயரிய விருதான பாரத ரத்னாவை 1955ம் ஆண்டு பெற்றவர். இவர் நினைவாக செப்டம்பர் 15 இந்தியாவில் பொறியாளர் தினமாக கொண்டாடப்படுகிறது. இவர் பிறந்த மாநிலமான கர்நாடகாவில் செப்டம்பர் 15 பொது விடுமுறை நாளாகும்.
# மோக்சகுண்டம் விசுவேசுவரய்யா

## இளம்பருவம்

இவர் சீனிவாச சாஸ்திரிக்கும் வெங்கசம்மாளுக்கும் கர்நாடகத்தில் சிக்கபல்லபுரா மாவட்டத்திலுள்ள முட்டனஹள்ளி என்ற கிராமத்தில் பிறந்தார். இக்கிராமம் முன்பு மைசூர் அரசுக்கு உட்பட்ட பகுதியாக இருந்தது. இவர் தந்தை சீனிவாச சாஸ்திரி சமசுகிருதத்தில் பண்டிதராகவும் இந்து சமய நூல்களில் புலமையும் பெற்றிருந்ததுடன் ஆயுர்வேத மருத்துவமும் செய்து வந்தார். விசுவேசுவரய்யாவின் மூதாதையர்கள் ஆந்திரப்பிரதேசத்தின் பிரகாசம் மாவட்டத்திலுள்ள கிட்டலூருக்கு அருகிலுள்ள மோக்சகுண்டம் என்ற கிராமத்தைச் சேர்ந்தவர்கள். மூன்று நூற்றாண்டுகளுக்கு முன் இவர்கள் மைசூர் அரசுக்கு இடம் பெயர்ந்திருக்கலாம் என கருதப்படுகிறது. மோக்சகுண்டம் என்ற குடும்பப் பெயர் இத்தொடர்பு மறந்துவிடாமல் காக்கிறது.  
இவரது 15வது வயதில் தந்தையை இழந்தார். அச்சமயத்தில் இவரது குடும்பம் ஆந்திரப்பிரதேசத்தின் கர்னூலில் வசித்து வந்தது. இத்துயர நிகழ்வு காரணமாக அவர்கள் முட்டெனஹள்ளிக்கு திரும்பினார்கள். விசுவேசுவரய்யா தனது பள்ளிப்படிப்பை சிக்கபல்லபுராவிலும் பெங்களூரிலும் தொடர்ந்தார். இளங்கலை படிப்பை 1881 ல் சென்னை பல்கலைக்கழகத்தில் முடித்தார். பின் கட்டட பொறியியல் படிப்பை புனே அறிவியல் கல்லூரியில் முடித்தார்.
# மோக்சகுண்டம் விசுவேசுவரய்யா

## பொறியாளர்

பொறியியல் படிப்பு முடித்ததும் விசுவேசுவரய்யா பாம்பே பொதுப் பணித்துறையில் பணிக்கு சேர்ந்தார். பின்பு இவர் இந்திய பாசன ஆணையத்துக்கு அழைக்கப்பட்டார். இவர் கடுஞ்சிக்கலான பாசன அமைப்பை தக்காண பகுதியில் செயல்படுத்தினார். இவர் தானியங்கி வெள்ளமடை மதகை வடிவமைத்து காப்புரிமை பெற்றார். 1903 இல் புனேக்கு அருகில் கடக்வசல (Khadakvasla) நீர்த்தேக்கத்தில் இவரது தானியங்கி மதகு முதலில் நிறுவப்பட்டது. இந்த மதகுகளின் வெற்றிகரமான செயல்பாடுகளால் இவ்வமைப்பு குவாலியருக்கு அருகில் டைக்ரா அணை மற்றும் கிருஷ்ணராஜ சாகர் அணையில் நிறுவப்பட்டது.  
வெள்ளத்தில் இருந்து ஐதராபாத் நகரை பாதுகாக்க வெள்ள தடுப்பு முறை அமைப்பை வடிவமைத்தது இவருக்கு அனைவரிடமும் பெரும்புகழை பெற்று தந்தது. விசாகப்பட்டிணம் துறைமுகத்தை கடல் அரிப்பிலிருந்து தடுக்கும் அமைப்பை உருவாக்க இவர் காரணமாகவிருந்தார்.  
விசுவேசுவரய்யா காவிரியின் குறுக்கே கிருஷ்ணராஜ சாகர் அணை கட்டுமானத்தை திட்டக்கருத்து உருவாக்கத்திலிருந்து திட்டம் முடியும் வரை மேற்பார்வையிட்டார். இவ்வணை உருவாக்கிய நீர்த்தேக்கம் அச்சமயத்தில் ஆசியாவிலேயே மிகப்பெரியதாக இருந்தது. 1894 ல் மைசூருக்கு அருகிலுள்ள சிவசமுத்திரத்தில் ஆசியாவிலேயே முதல் நீர் மின் உற்பத்தி ஆலையை அமைக்க காரணமானார். இவர் **நவீன மைசூர் அரசின் தந்தை** என அழைக்கப்படுகிறார்.திருப்பதியிலிருந்து திருமலைக்கு சாலை அமைக்கும் திட்டப்பணிக்கு காரணமாக இருந்தார்.
# மோக்சகுண்டம் விசுவேசுவரய்யா

## மைசூர் திவான்

1908ல் விருப்ப ஓய்வு பெற்ற பின் விசுவேசுவரய்யா மைசூர் அரசின் திவானாக நியமிக்கப்பட்டார். மைசூர் மன்னர் நான்காம் கிருஷ்ணராச உடையாரின் ஆதரவுடன் திவானாக மைசூர் அரசில் இதற்கு முன் நிகழ்ந்திராத பல சிறப்பான வளர்ச்சி திட்டங்களை செயல்படுத்தினார். கிருஷ்ணராஜ சாகர் அணை, சிவசமுத்திரத்தில் நீர்மின் உற்பத்தி திட்டம், பத்ராவதி எஃகு ஆலை, பெங்களூரில் ஸ்ரீ ஜெயசாமராஜேந்திரா பாலிடெக்னிக் நிலையம், மைசூர் பல்கலைக்கழகம், கர்நாடகா சோப் & டிடர்ஜன்ட் நிறுவனம் மற்றும் பல ஆலைகள் , பொது பணிகளுக்கு இவர் காரணமாக இருந்தார். 1917 ல் பெங்களூரில் அரசு பொறியியல் கல்லூரி அமைக்க காரணமானார். பின்பு இது விசுவேசுவரய்யா பொறியியல் கல்லூரி பல்கலைக்கழகம் என பெயர் மாற்றம் செய்யப்பட்டது. இப் பொறியியல் கல்லூரி பெங்களூர் பல்கலைக்கழகத்துடன் இணைக்கப்பட்டது.
# மோக்சகுண்டம் விசுவேசுவரய்யா

## கௌரவிப்பு

உருவாக்கிய இந்தியப்பேரரசின் ஒழுங்கின் நைட் கம்மாண்டர் (Knight Commander) என்ற பட்டம் இவருக்கு மைசூர் திவானாக இருந்த போது ஆற்றிய அளப்பரிய பொதுச்சேவைக்காகப் பிரித்தானியர்களால் வழங்கப்பட்டது. இந்தியா விடுதலை பெற்ற பின்பு 1955 ல் பாரத ரத்னா விருது வழங்கப்பட்டது. இவர் லண்டனை மையமாக கொண்ட பன்னாட்டு கட்டுமான கழகத்தின் மதிப்புறு உறுப்பினராக கௌரவிக்கப்பட்டார். இந்திய அறிவியல் நிறுவனத்தின் fellowship இவருக்கு வழங்கப்பட்டது. பல்வேறு பல்கலைக்கழகங்கள் இவருக்கு மதிப்புறு முனைவர் பட்டங்கள் வழங்கின. இந்திய அறிவியல் காங்கிரசின் 1923 ஆம் ஆண்டு அமர்விற்கு இவர் தலைவராக இருந்தார்.
# மோக்சகுண்டம் விசுவேசுவரய்யா

## குற்றச்சாட்டு

பத்து கோடி ரூபாய் மதிப்பீட்டில் கிருஷ்ண ராஜசாகர் அணையை கட்ட அவர் முயன்ற பொழுது அரசர் யோசித்தார் .அதன் மூலம் மின்சாரம் தயாரித்து பிற மாநிலத்துக்கு விற்கலாம் என இவர் சொல்லி சாதித்தார்.காவிரியின் நடுவே ஒப்பந்தத்தை மீறி அணை கட்டினார்கள்.
# வார்ப்புரு:இசுலாமிய மாதங்கள்

<span>
| #முஃகர்ரம்
#சஃபர்
#ரபி உல் அவ்வல்
#ரபி உல் ஆகிர்
#ஜமா அத்துல் அவ்வல்
#ஜமா அத்துல் ஆகிர்
#ரஜப்
#ஷஃபான்
#ரமலான்
#ஷவ்வால்
#துல் கஃதா
#துல் ஹஜ் | }<noinclude> |
| --- | --- |
# நாகநாத சுவாமிகள் ஆலயம் (ஆம்பூர்)

**நாகநாத சுவாமிகள் ஆலயம்**, வேலூர் மாவட்டம், ஆம்பூர் இரயில் நிலையத்தின் மேற்குப் பகுதியில் சுமார் ஒரு கிலோமீட்டர் தொலைவில் ஊரின் மையத்தில் அமைந்துள்ளது. இதன் அண்மையிலுள்ள பெரிய வீதி ஆம்பூர் கடைவீதி (ஆம்பூர் பஜார் தெரு) என்றழைக்கப்படுகிறது. இக்கோயிலில் 2012-ஆம் ஆண்டு குட முழுக்கு நடைபெற்றது. நாகநாத சுவாமி இங்கு தான்தோன்றியாக உள்ளதாகக் கருதப்படுகிறது. 2014-ஆம் ஆண்டு அருணகிரிநாதர் மற்றும் கிருபானந்த வாரியார் சுவாமிகள் விழாக்குழுவினரால் சங்கு நீராட்டு நிகழ்த்தப்பட்டது. ஆய்வாளர்கள், இக்கோவிலின் அமைப்பு பிற்காலச் சோழர் கலைப்பாணியில் அமைந்துள்ளதாகக் கருதுகிறார்கள்.
# சன் பெங் தமிழ்ப் பள்ளி

**சன் பெங் தமிழ்ப் பள்ளி** (*San Peng Tamil School*) மலேசியாவின் தலைநகரான கோலாலம்பூரில் அமைந்துள்ளது. இப்பள்ளி கோலாலம்பூர் வாழ் இந்தியர்களின் வரலாற்றோடும் வளர்ச்சியோடும் பிணைந்தது.  
முன்பு லொக்யூ வீதி அரசினர் தமிழ்ப் பள்ளி என்று பெயர் பெற்ற இப்பள்ளி பின்னர் சாலையின் பெயர் மாற்றத்தால் சன் பெங் சாலை தேசிய மாதிரி ஆரம்பத் தமிழ்ப்பள்ளி என்று வழங்கப்படுகிறது.
# சன் பெங் தமிழ்ப் பள்ளி

## பள்ளி வரலாறு

இருபதாம் நூற்றாண்டின் தொடக்கத்தில் தலைநகரில் லொக் யூ சாலைக்கு உட்புறத்தில் தொழிலாளர் குடியிருப்புப் பகுதியில், கருப்பண்ணன் எனும் ஆசிரியரால் திண்ணைப்பள்ளியாக, இப்பள்ளி தொடங்கப்பட்டதாகக் கூறப்படுகிறது. பின்னர் அப்பள்ளி அத்தாப்பு ஓலைக் கட்டிடத்திற்கு மாற்றப்பட்டு சிறப்பாக இயங்கி வந்திருக்கிறது.  
அந்நாளில், அவ்வட்டாரத்தில் வாழ்ந்த நகராண்மைக்கழகம், பொதுப்பணித் துறை, தொலைபேசித் துறை, அஞ்சலகத் துறை ஆகியவற்றின் ஊழியர்களின் குழந்தைகள், அப்பள்ளியில் கல்வி பெற்று வந்தனர். அக்காலகட்டத்தில் தலைநகரில் தமிழர்கள் அதிகம் வாழ்ந்த பகுதியும் இதுவாகும்.
# சன் பெங் தமிழ்ப் பள்ளி

## பள்ளி வரலாறு

### லொக் யூ சாலை அரசினர் பள்ளி

பிள்ளைகளின் எண்ணிக்கையும் தேவையும் அதிகரிக்கவே அன்றைய சிலாங்கூர் அரசாங்கம் 15.10.1926இல் வெளியிட்ட மாநில அரச அறிக்கையில் லொக் யூ சாலைக்கு அருகில் மூன்றே கால் ஏக்கர் பரப்புள்ள நிலப்பரப்பைத் தமிழ்ப் பள்ளிக்கு ஒதுக்கித் தந்தது. அவ்விடத்தில் 1927க்கும் 1930க்கும் இடையில் எட்டு வகுப்பறைகளைக் கொண்ட இரு மாடி பலகைக் கட்டிடம் கட்டப்பட்டது.  
அதுவே லொக் யூ சாலை அரசினர் பள்ளி எனும் பெயரில் இயங்கியது. எட்டு வகுப்பறைகளைக் கொண்ட அப்பள்ளியில், காலை மாலை என இரண்டு வேளைகளிலும் வகுப்புகள் நடைபெற்றிருக்கின்றன. அப்போது உயர்திரு குப்புசாமி, உயர்திரு செபஸ்தியன் போன்றோர் தலைமையாசிரியர்களாகப் பணியாற்றியிருக்கின்றனர்.1939க்கும் 1941க்கும் இடையில் உயர்திரு அகஸ்டின் தலைமையாசிரியராகப் பணியாற்றியிருக்கின்றார்.
# சன் பெங் தமிழ்ப் பள்ளி

## பள்ளி வரலாறு

### இரண்டாம் உலகப் போர்

1942இல் இரண்டாம் உலகப் போர் மூண்ட போது, மோசமாகப் பாதிப்படைந்த பள்ளிகளில் இப்பள்ளியும் அடங்கும். 1942ஆம் ஆண்டு முதல் 1945ஆம் ஆண்டு வரை நடைபெற்ற சப்பானியர் ஆட்சி காலத்தில் பள்ளி மூடப்பட்டுக் கிடந்தது. இடையில் சப்பான் மொழி போதிக்கும் பள்ளியாகவும் மாறியிருந்திருக்கிறது. இப்பள்ளியின் ஆசிரியர்கள் சிலர் சப்பான் மொழி பயிற்றுவிக்கும் ஆசிரியர்களாகவும் மாறி பணியாற்றியிருக்கின்றனர்.  
இப்போரினால் பள்ளியின் நாற்பதாண்டு பதிவேடுகளும் குறிப்புகளும் அழிந்தன. முதியோர்களின் செவி வழி செய்தியாகப் பெறப்பட்ட குறிப்புகள்தாம் போருக்கு முந்தய வரலாறாகப் பதிவுசெய்யப்பட்டன என்று 1984இல் வெளியிடப்பட்ட சிறப்பு மலரில் தலைமையாசிரியர் உயர்திரு பொன். காளியண்ணன் குறிப்பிட்டுள்ளார்.
# சன் பெங் தமிழ்ப் பள்ளி

## பள்ளித் தலைமையாசிரியர்கள்

இரண்டாம் உலகப் போருக்கு முன் (சரியான சான்றுகள் கிடைக்கவில்லை)
| எண். | தலைமையாசிரியர் | பொறுப்பேற்ற காலம் |  |
| --- | --- | --- | --- |
| 1 | திரு. கருப்பண்ணன் | - |  |
| 2 | திரு. குப்புசாமி | 1928 -1930 |  |
| 3 | திரு. செபஸ்தியான் | 1931 -1936 |  |
| 4 | திரு. அகஸ்டின் | 1937 - 1941 | } |  
இரண்டாம் உலகப் போர்க் காலம் (1942-1945):  
2ம் உலகப் போருக்குப் பின்:  
| எண். | தலைமையாசிரியர் | பொறுப்பேற்ற காலம் |  |
| --- | --- | --- | --- |
| 5 | திரு. யோ. ஞா. மாணிக்கம் | 1945 -1946 |  |
| 6 | திரு. அடைக்கலசாமி | 1946 - 1948 |  |
| 7 | திரு. பஞ்சாட்சரம் | 1949 -1962 |  |
| 8 | திரு. வி. எஸ். மணியம் (இடைக்காலத் தலைமையாசிரியர்) | 1963 |  |
| 9 | திரு. மு. துரைசாமி | 1964 - 31.1.1978 |  |
| 10 | திரு. க. குஞ்சன் | 1.2.1978 - 25.7.1981 |  |
| 11 | திரு. பொன். காளியண்ணன் PPN, PJK | 26.7.1981 - 16.11.1997 |  |
| 12 | திருமதி மு. சிவகாமி(இடைக்காலத் தலைமையாசிரியர்) | 17.11.1997 - 29.2.1998 |  |
| 13 | திரு. எம். நடராஜா | 1.3.1998 - 29.5.2000 |  |
| 14 | திருமதி ந. காவேரியம்மாள் | 30.5.2000 - 12.10.2004 |  |
| 15 | திருமதி ஆர். இரத்தினம்மாள் | 13.10.2004 - 30.6.2006 |  |
| 16 | திருமதி ச. அஞ்சலைதேவி | 1.7.2006 - 1.7.2013 |  |
| 17 | திருமதி லட்சுமி (இடைக்காலத் தலைமையாசிரியர்) | 1.7.2013 - 14.11.2013 |  |
| 18 | திரு. சு. ஜெயபாலன் | 15.11.2013 - இன்று வரை | } |
# சன் பெங் தமிழ்ப் பள்ளி

## 1970களில் இப்பள்ளியில் போதித்த ஆசிரியர்கள்

1. திரு. மு. துரைசாமி
1. திரு. நாராயணசாமி
1. திரு. சோமசுந்தரம்
1. திரு. பொன். காளியண்ணன்
1. டத்தோ. கை. அன்பழகன்
1. திரு. சூல்கிஃப்லி (En. Zulkifli)
1. திருமதி சரஸ்வதி புலோகசிங்கம்
1. திருமதி து. மீனாட்சி
1. திருமதி மா. கமலம்
1. திருமதி அ.உ. நாதன் (Mrs. Nathan)
# சன் பெங் தமிழ்ப் பள்ளி

## 1980களில் இப்பள்ளியில் போதித்த ஆசிரியர்கள்

1. திரு. பொன். காளியண்ணன்
1. டத்தோ கை. அன்பழகன்
1. திரு. சூல்கிஃப்லி
1. திரு. சி. சிவபிரகாசம்
1. திரு. ஆ. திருவேங்கடம்
1. திரு. சி. பிரான்சிஸ்
1. திருமதி து. மீனாட்சி
1. திருமதி மா. கமலம்
1. திருமதி அ. உ. நாதன் (Mrs. Nathan)
1. திருமதி ப. நல்லம்மாள்
1. திருமதி ந. காவேரியம்மாள்
1. திருமதி மு. சிவகாமி
1. திருமதி கனகேஸ்வரி
1. திருமதி கலைச்செல்வி
# சன் பெங் தமிழ்ப் பள்ளி

## இங்குப் படித்த முக்கிய நபர்கள்

- எம். ஜி. பண்டிதன், மலேசிய அரசியல்வாதி
# சஃபர்

**சஃபர்** அரபி: ) என்பது இஸ்லாமிய ஆண்டின் இரண்டாவது மாதமாகும்.  
ஸஃபருல் முழஃப்பர் (வெற்றி வாய்ந்த ஸஃபர்) என்று சிறப்பித்தழைக்கப்படும் ஒரு மாதமாகும் பண்டைய அரபு மக்கள் சஃபர் மாதத்தை பீடையாகக் கருதினர்.இசுலாமிய ஆண்டின் நான்கு புனித மாதங்களில் இதுவும் ஒன்று.(துல்கஃதா, துல்ஹஜ், முஹர்ரம் என மூன்று மாதங்கள் போர் செய்ய தடை செய்யப்பட்ட மாதங்களாக தொடர்ந்து வந்ததால்) முஹர்ரம் மாதத்திற்கான தடையை ஸஃபர் மாதத்திற்கு மாற்றினார்கள்.
# சஃபர்

## காலக் கணிப்பு

முற்றிலும் சந்திரனின் சுழற்சியை அடிப்படையாகக் கொண்ட இஸ்லாமிய நாட்காட்டி சந்திர கணக்கீட்டின் படி பின்வருமாறு சஃபர் மதிப்பிடப்பட்டுள்ளது.  
| இ நா | முதல் நாள்(பொ ஊ / அ டொ) | கடைசி நாள்(பொ ஊ / அ டொ) |
| --- | --- | --- |
| 1431 | 16 சனவரி 2010 | 14 பெப்ரவரி 2010 |
| 1432 | &nbsp;&nbsp;5 சனவரி 2011 | &nbsp;&nbsp;3 பெப்ரவரி 2011 |
| 1433 | 26 டிசம்பர் 2011 | 23 சனவரி 2012 |
| 1434 | 14 டிசம்பர் 2012 | 12 சனவரி 2013 |
| 1435 | &nbsp;&nbsp;4 டிசம்பர் 2013 | &nbsp;&nbsp;1 சனவரி 2014 |
| 1436 | 23 நவம்பர் 2014 | 22 டிசம்பர் 2014 |
| 1437 | 13 நவம்பர் 2015 | 11 டிசம்பர் 2015 |
| <small>2010 முதல் 2015 வரை முஃகர்ரம் தேதிகள் உள்ளன</small> | } |  |
# சஃபர்

## இசுலாமிய நிகழ்வுகள்

- ஆது சமுதாயம் அழிக்கப்பட்ட நகசு நாட்கள் என்று திருக்குர்ஆன் குறிப்பிடுவது இந்த மாதத்தை
# கவுலூன் பூங்கா

**கவுலூன் பூங்கா** *(Kowloon Park)* ஹொங்கொங், கவுலூன் பகுதியில், யவ் சிம் மொங் மாவட்டத்தில், சிம் சா சுயி நகரில் உள்ள ஒரு பூங்காவாகும். இந்தப் பூங்காவை ஓய்வாற்றல் மற்றும் பண்பாட்டுச் சேவைகள் திணைக்களம் பராமரிப்புச் செய்து வருகின்றது. இந்த பூங்காவின் ஒரு பகுதியில் நீச்சல் தடாகம் ஒன்றும் உள்ளது.
# கவுலூன் பூங்கா

## வரலாறு

பிரித்தானியர் ஹொங்கொங் தீவை கைப்பற்றியக் காலங்களில், ஹொன்கொங் தீவுக்கும் கவுலூன் தீபகற்ப நிலப்பரப்புக்கும் இடையில் உள்ள கடல் பரப்பு, ஒரு சிறப்பான துறைமுகம் என்பதைக் கண்டறிந்தனர். அதன் பின்னர் அந்த கடல் துறைமுகப்பகுதிக்கு விக்டோரியா துறைமுகம் எனப் பெயரிட்டனர். அந்த காலகட்டத்தில் விக்டோரியா துறைமுகத்தை கண்காணிப்பதற்காக, தற்போது கவுலூன் பூங்கா அமைந்திருக்கும் இடத்தில் ஒரு இராணுவ முகாமை நிறுவினர். 1861 ஆம் ஆண்டில் கவுலூன் பகுதியையும் கைப்பற்றிய பிரித்தானியர், இந்த இராணுவ முகாமுக்கு "வில்பர்ட் முகாம்" எனப் பெயரிட்டு நிலைக்கொண்டனர். இந்த "வில்பர்ட் முகாம்" அமைந்திருந்த இடத்திலேயே பின்னரான காலத்தில் கவுலூன் பூங்கா உருவாக்கப்பட்டுள்ளது.  
1970, யூன் 24 ஆம் நாள், அப்போது ஆளுநராக இருந்த "சேர். டேவிட் டிரன்ச்" என்பவரால் அதிகாரப்பூர்வமாக கவுலூன் பூங்கா பொது மக்களுக்காக திறந்து வைக்கப்பட்டது. 1989 ஆம் ஆண்டு இந்த பூங்காவை மேலும் மேம்படுத்தற் பணிகள் நடைபெற்றது. இந்த மேம்படுத்தல் பணிகளுக்கு, அக்காலகட்டத்தில் $300 மில்லியன் டொலர்கள் செலவிடப்பட்டன. இந்த செலவை, ஹொங்கொங்கில் குதிரைப் பந்தயங்களை நடாத்தும் நிறுவனமான ஜொக்கி கூடலகம் பொருப்பேற்றது.
# கவுலூன் பூங்கா

## மேலதிகத் தகவல்கள்

இந்த பூங்கா 13,3 எக்டேயர் நிலப்பரப்பில் உருவாக்கப்பட்டுள்ளது. அழகிய வடிவமைப்புகள், நீர்வீழ்ச்சி, நீர்வீச்சி, பறைவயகம் மற்றும் நீச்சல் தடாகம் போன்றனவும் இந்த பூங்காவில் உள்ளன. பூங்காவின் எந்த இடத்தில் எந்த குப்பையையும் காணமுடியாதவாறு மிகவும் தூய்மையாக பூங்கா காணப்படுகின்றது. இந்த பூங்கா மக்கள் நெரிசல் மிக்க நகரமான சிம் சா சுயில் அமைந்திருப்பதாலும், உலகெங்கும் இருந்தும் வந்து கூடும் சுங்கிங் கட்டடம் அருகாமையில் இருப்பதாலும் இந்த பூங்கா எப்போதும் மக்கள் நிறைந்த வண்ணமே இருக்கும். பூங்கா இரவு 12:00 மணிவரை திறந்திருக்கும்.
# கவுலூன் பூங்கா

## விடுமுறை நாட்களில்

ஹொங்கொங்கின் விடுமுறை நாட்களிலும், சனி மற்றும் ஞாயிறு கிழமைகளிலும் மக்கள் மிகவும் அதிகரிக்கும் ஒரு இடமாகும். குறிப்பாக வீட்டுப் பணிப்பெண் தொழில் புரிவோர் ஆயிரக்கணக்கில் குவிந்து காணப்படுவர். இலங்கை வீட்டு பணியாளர்களாக தொழில் புரிவோர் கூடும் ஒரு இடமும் இந்த பூங்காவாகும்.
# குழாய்வேலை

**குழாய்வேலை** (*குழாய் சீர் செய்தல்*, *Plumbing*) என்பது ஒரு கட்டிடத்தில் நிறுவப்பட்டிருக்கும், குழாய்கள், வடிகால் உதிரிப்பாகங்கள், அடைப்பான்கள்(வால்வு), அடைப்பான்களின் கூட்ட அமைப்புகள், மற்றும் சாதனங்களை, குடிப்பதற்காகவும் வெப்பமூட்டவும் துவைப்பதற்காகவும், நீரை விநியோகம் செய்வதற்காகவும், தண்ணீரால் பரவும் கழிவுகளை அகற்றவும், சேர்த்து அமைக்கும் முறையாகும். மற்றும் குழாய்கள், பிளம்பிங் சாதனங்களை வைத்து செய்யப்படும் திறமையான வர்த்தகமும் பிளம்பிங்தான். ஒரு பிளம்பர் என்பவர், குழாய் அமைப்புகள், தண்ணீர் சூடேற்றிகள் மற்றும் பின்னோட்டத் தடுப்புகள் போன்ற ப்ளம்பிங் சாதனங்கள் மற்றும் உபகரணங்களை நிறுவுபவர் அல்லது பழுது பார்ப்பவர் ஆவார். பிளம்பிங் தொழில்சாலையானது, சுத்தமான தண்ணீர் தேவை, சுகாதார சேகரிப்பு மற்றும் கழிவுகளின் போக்குவரத்து ஆகியவற்றால், ஒவ்வொரு வளர்ந்த பொருளாதாரத்தின் ஒரு அடிப்படை மற்றும் கணிசமான பகுதியாகும். "பிளம்பிங்", என்ற வார்த்தை, ஒரு காலத்தில் குழாய்கள் ஈயத்தில் இருந்து செய்யப்பட்டதால் "பிளம்பம்" என்ற லத்தீன் வார்த்தையில் இருந்து வந்தது ஆகும்.  
குழாய்வேலை பொதுவாக குடிநீர் வழங்கல் மற்றும் சாக்கடை முறைகளில் இருந்து எவ்வாறு வேறுபடுகின்றது என்றால்,பிளம்பிங் முறை ஒரு கட்டிடத்திற்கு உதவுகிறது. மற்றவையோ ஒரு கூட்டமான கட்டிடங்களுக்கு சேவை செய்கின்றன.
# குழாய்வேலை

## வரலாறு

பண்டைய நாகரிகங்கள் ஆன கிரேக்கம், ரோமன், பாரசீக, இந்திய, மற்றும் சீன நகரங்களில், அவர்கள் பொது குளியல் முறையை உண்டாக்கிய போது,எண்ணிக்கையில் அதிக மக்களுக்கு, குடிநீர், கழிவுகளின் வடிகால் தேவைப்பட்டதால், பிளம்பிங் தோன்றியது. கி.மு 2700 வாக்கில், சிந்து சமவெளி நாகரிகத்தின் நகர்ப்புற குடியிருப்புகளில், அகலமான வட்டவடிவ பொருத்தும் பகுதியை(ஃ பிளான்ச் ) கொண்ட வரையளவுப் படுத்தப்பட்டபிளம்பிங் மண் குழாய்கள், கசிவை தடுக்க நிலக்கீலை பயன்படுத்துவது தோன்றியது. ரோமானியர்கள், ஈய குழாய் எழுத்து பொரிப்பை தண்ணீர் திருட்டைத் தடுக்க பயன்படுத்தினார்கள்.  
ரோமன் கால்வாய் மற்றும் ஈய குழாய்கள் பிளம்பிங் முறை காலத்தில் இருந்து பிளம்பிங் அமைப்புகளில் முன்னேற்றம் கிட்டத்தட்ட எந்த வளர்ச்சியும் இல்லாமல், மிகவும் மெதுவாக இருந்தது. 1800களில் நவீன மக்களடர்த்தி கொண்ட நகரங்கள் வளர்ச்சி அடையும் வரை பிளம்பிங் மிகவும் அரிதாகவே இருந்தது. இந்த காலகட்டத்தில்,பொது சுகாதார அதிகாரிகள், நோய்கள் தொற்றுவதைத் தடுக்க அல்லது கட்டுப்படுத்த,மேலும் நல்லவிதமாக கழிவு நீக்கும் முறையை நிறுவ வேண்டி அழுத்தம் கொடுக்க தொடங்கினர். முன்னதாக, கழிவு அகற்றல் அமைப்பு என்பது வெறும் கழிவுகளை சேகரித்து, தரையிலோ அல்லது ஒரு ஆற்றிலோ கொட்டுவதாக இருந்தது. இறுதியில், தனியான, நிலத்தடி நீர் மற்றும் கழிவுநீர் அகற்றும் முறை வளர்ச்சியானது திறந்த கழிவுநீர் சாக்கடைகள் மற்றும் கழிவுநீர் குளங்கள் இல்லாமல் செய்தது.  
மிக பெரிய நகரங்களில் இன்று, திட கழிவுகளை, நீரோடைகள் அல்லது மற்ற தண்ணீர் கொண்டு செல்லும் வழிகளில் அனுப்புவதற்கு முன், கழிவுநீர் சுத்திகரிக்கும் தொழிற்கூடங்களில், ஒரு பகுதி நீரை பிரித்து மற்றும் சுத்தம்செய்யும் பொருட்டு, கழிவுநீர் சுத்திகரிப்பு ஆலைகளுக்கு அனுப்புகின்றனர். அமெரிக்க ஐக்கிய நாடுகளில்,1800 களின் பிற்பகுதியில் இருந்து 1960 வரை, குடிநீர் உபயோகத்திற்கு,திரட்டியுள்ள இரும்பு குழாய் பொதுவாக பயன்படுத்தப்பட்டது. அந்த காலத்திற்கு பிறகு, செப்பு குழாய் அதன் இடத்தை எடுத்துக்கொண்டது. முதலில் மென்மையான செப்பு, ஒளிவீசும் பொருத்துதல்களுடனும் பின்னர் பற்ற வைத்து ஒட்டி வைக்கப்பட்ட(சால்டரிங்) பொருத்துதல்களுடன் கூடிய திடமான செப்பு குழாய்களும் அதன் இடத்தை பிடித்துக் கொண்டன.  
ஈயநச்சுவினால் விளையும் ஆபத்துக்களைப் பற்றிய விழிப்புணர்வு அதிகரித்ததால், இரண்டாம் உலக போருக்கு பின்னர், குடிநீருக்காக ஈயத்தை பயன்படுத்துவது தீவிரமாக சரிவை சந்தித்தது. இந்த நேரத்தில், ஈயகுழாய்களுக்கு பதிலாக, அதைவிட சிறந்த மற்றும் பாதுகாப்பான மாற்றாக செப்பு குழாய்கள் அறிமுகப்படுத்தப்பட்டன.
# குழாய்வேலை

## பொருட்கள்

புராதன காலத்தில், நீர் அமைப்புகள், பொதுவாக களிமண்,ஈயம், மூங்கில், மரக்கட்டை, அல்லது கல்லால் செய்யப்பட்ட குழாய்கள் அல்லது வாய்கால்களை பயன்படுத்தி, தண்ணீர் வழங்க, புவி ஈர்ப்பு விசையை நம்பியிருந்தன. எஃகு பட்டயமைப்பில் சுற்றி மூடப்பட்டிருக்கும் உள்ளீடற்ற மரத்துண்டுகள் குழாய்களை சேர்க்க, குறிப்பாக நீர் ஊற்றுகளுக்கு பயன்படுத்தப்பட்டன. இங்கிலாந்தில் நீர் விநியோகம் செய்ய மரத்துண்டுகள் கிட்டத்தட்ட 500 ஆண்டுகளுக்கு முன்பு வரை பயன்படுத்தப்பட்டன. அமெரிக்க நகரங்கள் உள்ளீடற்ற மரத்துண்டுகளை1700 களின் பிற்பகுதியில் இருந்து 1800களில் முழுவதும் பயன்படுத்த தொடங்கின.  
இன்றைய நீர் விநியோக அமைப்புகள் உயர் அழுத்த பம்ப்புகள் மற்றும் குழாய்களை ஒரு பிணயமாக (நெட்வொர்க்) பயன்படுத்துகின்றன.அந்த கட்டிடங்களில் பயன்படுத்தப்படும் குழாய்கள் இப்போது, தாமிரம், பித்தளை, பிளாஸ்டிக் (குறிப்பாக பிஇஎக்ஸ் என்று அழைக்கப்படும் குறுக்காக இணைக்கப்பட்ட பாலிஎத்திலீன், 60% ஒற்றை குடும்ப வீடுகளில் உபயோகப்படுத்தப்படுவதாக மதிப்பிடப்பட்டுள்ளது ) அல்லது மற்ற நஞ்சு இல்லாத பொருள்களால் செய்யப்படுகின்றன. 1986 ம் ஆண்டு தடை செய்யப்பட்டது வரை, குடிநீர் பிளம்பிங்களில் உருக்கி ஒட்ட வைக்க ஈயம் பயன்படுத்தப்பட்டாலும்,1930 களில் இருந்து ஐக்கிய அமெரிக்காவில் ஈயத்தின் நச்சுத்தன்மை காரணமாக நவீன நீர் விநியோக குழாய்களில், பயன்படுத்தப்படுவது இல்லை. வாய்க்கால் மற்றும் காற்றுக்கான சிறு துளை குழாய்கள், பிளாஸ்டிக், எஃகு இரும்பு, வார்ப்பு இரும்பு, அல்லது ஈயத்தால் செய்யப்படுகின்றன.  
பிளம்பிங்கில் நேரான வடிவ அமைப்புகள் "குழாய்கள்" என்று அழைக்கப்படுகின்றன. ஒரு குழாய்(பைப்) உருக்கி ஊற்றியோ வெல்டிங் மூலமோ செய்யப்படுகிறது, அதேசமயம் ஒரு குழாய்(ட்யூப்) அழுத்தி பிதுக்குவதன் மூலம் உருவாக்கப்படுகிறது. குழாய்(பைப்) சாதாரணமாக தடிமனான சுவர்கள் கொண்டு இருக்கும். மற்றும் மறையுடனோ வெல்டிங் மூலம் இணைத்தோ இருக்கும். குழாய்(ட்யூப்) மெல்லிய சுவர் கொண்டு இருக்கும். மற்றும் சிறப்பு நுட்பங்களான ப்ரேசிங், அழுத்தி சேர்ப்பது,க்ரிம்பிங் போன்றவற்றை கொண்டு இணைக்க தேவைப்படுகிறது. அல்லது பிளாஸ்டிக்களுக்கு கரைப்பான் வெல்டிங் தேவைப்படுகிறது. இந்த குழாய் இணைக்கும் நுட்பங்கள், குழாய் மற்றும் பிளம்பிங் பொருத்துதல்கள் பற்றிய கட்டுரையில் விரிவாக விவாதிக்கப்பட்டுள்ளது.
# குழாய்வேலை

## கூறுகள்/பாகங்கள்

நீளமான குழாய் அல்லது ட்யூப் அல்லாமல், வால்வுகள், 'எல்' பெண்டுகள், 'டீ' அமைப்பு மற்றும் யூனியன்ஸ் போன்ற குழாய் பொருத்துதல்கள் பிளம்பிங் அமைப்புகளில் பயன்படுத்தப்படுகின்றன. குழாய் மற்றும் பொருத்துதல்கள், குழாய் தொங்கிகள் மற்றும் பட்டைகள் மூலம் அதன் இடத்தில் நிலை நிறுத்தப்படுகின்றன.
பிளம்பிங் பொருத்திகள், ஒரு கட்டிடத்தின் பிளம்பிங் அமைப்புடன் இணைக்கப்படகூடிய நீரை பயன்படுத்தி, பரி மாற்றத்தக்க சாதனங்கள் ஆகும். அவைகள் கட்டிடங்களின் ஓரளவு நிரந்தர பகுதிகளாக இருக்கின்றன. அதனால், அவைகள் பொருத்துதல்கலாக கருதப்படுகின்றன. அவைகள் பொதுவாக சொந்தமாக்கப்படுவதோ அல்லது தனியாக பராமரிக்கப்படுவதோ இல்லை. பிளம்பிங் பொருத்துதல்கள்/சாதனங்கள் மற்றும் இறுதி உபயோகிப்பாளர்களால் பார்க்கப்பட்டு, அவர்களுக்காக வடிவமைக்கப்பட்டுள்ளது. சில பிளம்பிங் பொருத்துதல்கள்/சாதனங்களின் உதாரணங்கள், தண்ணீர் மறைவை,(மேலும் கழிப்பறைகள் என்றும் அழைக்கப்படும்) சிறுநீர் கழிக்கும் தொட்டி,பைடேட்கள்,குளியல் தொட்டிகள், தூவாலைகுழாய்கள்,பயன்பாடு மற்றும் சமையலறை நீர் தொட்டிகள், குடிநீரூற்றுகள்,ஐஸ் தயாரிப்புகள், humidifiers,காற்றினால் சுத்தம் செய்யும் சாதனங்கள், நீரூற்றுகள், கண் சுத்தம் செய்யும் நிலையங்கள் போன்றவை ஆகும்.
# குழாய்வேலை

## மேற்பூச்சுக்கள்(அடைப்பான்கள்)

மரை போடப்பட்ட குழாய் இணைப்புகள்,நூல் முத்திரை/அடைப்பு நாடா அல்லது குழாய் கசிவு தடுப்பு மருந்து கொண்டு அடைக்கப்படுகிறது. பல பிளம்பிங் சாதனங்கள்(பொருத்துதல்கள்) அவைகள் பொருத்தப்படும் பரப்புகளில்,பிளம்பர்களின் மக்கு கொண்டு அடைக்கப்படுகின்றன.
# குழாய்வேலை

## உபகரணங்கள் மற்றும் கருவிகள்

பிளம்பிங் உபகரணங்கள், அடிக்கடி பொதுமக்களால் பார்க்கப்படாதவாறு சுவர்கள் பின்னால் அல்லது பயன்பாடு இடங்களில் மறைந்து இருக்கும் சாதனங்களையும் அடக்கியது ஆகும் . இது தண்ணீர் மீட்டர்கள்,பம்ப்கள், விரிவாக்க டாங்கிகள்,பின்னோட்டத்தை தடுக்கும் கருவிகள்,தண்ணீர் வடிகட்டிகள், புற ஊதாகதிர்களை நீக்கும் கருத்தடை விளக்குகள், நீர் இளக்கிகள்,தண்ணீர் சூடேற்றும் கருவிகள்,வெப்ப பரிமாற்றிகள், அளக்கும் கருவிகள், மற்றும் கட்டுப்பாட்டு அமைப்புகள் ஆகியவற்றை உள் அடக்கியது ஆகும்.
சிறப்பு பிளம்பிங் கருவிகள்,குழாய் குறடு,ஃ பிளரிங் இடுக்கி, மற்றும் உருக்கி ஒட்ட வைக்கும் சால்டரிங் டார்ச், நெளி உண்டாக்கும் கருவிகள் ஆகியவற்றை அடக்கியது ஆகும். பிளம்பர்களுக்கு, அதிக ஆற்றலுடன் பிரச்சினைகளை சரிசெய்ய உதவும்புதிய கருவிகள், உருவாக்கப்பட்டு வருகின்றன. உதாரணமாக, பிளம்பற்கள் மறைந்த கசிவை அல்லது பிரச்சினைகளை ஆய்வு செய்ய வீடியோ ஒளிப்படக்கருவிகள்]] நீர் தாரைகள், அகழி இல்லா சாக்கடை பைப்கள் மாற்ற உதவும் ஸ்டீல் கம்பி வடத்துடன் இணைக்கப்பட்ட உயர்அழுத்த நீரியல் பம்ப்கள் போன்றவற்றை பயன்படுத்துகிறார்கள்.
# குழாய்வேலை

## முறைகள்

பிளம்பிங் அமைப்புகளின் அல்லது துணை அமைப்புகளின் முக்கிய வகைகள்:  
- குளிர்ந்த குடிநீர் மற்றும் வெப்ப குழாய் நீர் விநியோகம்.
- சாக்கடை வடிகால் குழாய்கள்.
- நஞ்சாக்கும் முறைகள்.
- மழைநீர், மேற்பரப்பு மற்றும் நிலத்தடி நீர் வடிகால்.
- எரி வாயு குழாய்.  
அவர்களின் சுற்று சூழல் நன்மை மற்றும் கணிசமான ஆற்றல் சேமிப்பிற்காக, சூடான தண்ணீர் வெப்ப மறுசுழற்சி அலகுகள் குடியிருப்பு கட்டிடங்களில் நிறுவப்பட்டு வருகின்றன. சுற்று சூழல் அக்கறை மற்றும் நீர் பற்றாக்குறைகள் காரணமாக, கிரே வாட்டர் மீட்பு மற்றும் சுத்திகரிப்பு முறைகளில் ஆர்வம் அதிகரித்துள்ளது.  
பிளம்பிங்கில் ஹைட்ரோனிக்ஸ் கூட அடங்கும். ஹைட்ரோனிக்ஸ் என்பது, வெப்ப, குளிர்ச்சி முறைகள் தண்ணீரை வெப்ப ஆற்றல் போக்குவரத்துக்கு பயன்படுத்துவதை அடக்கியது ஆகும். ஒரு பெரிய மாவட்ட சூடாக்கும் அமைப்புக்கு ஒரு உதாரணம் நியூயார்க் நகர நீராவி அமைப்பு ஆகும்.
# குழாய்வேலை

## தீ தடுத்தல்

தீ தடுப்பு அமைப்புகள் பெரும்பாலும் வர்த்தக மற்றும் குடியிருப்பு கட்டிடங்களில் பயன்படுத்தப்படும். அவை மிகவும் எளிய முறையாகவோ, அல்லது ஒரு ஒருங்கிணைந்த தீர்வாகவோ இருக்கலாம். அவை தீ உணரிகள் அல்லாது திரவங்கள்( தீ பரவும் வேகத்தை குறைக்கும், உயர்ந்த தீ தடுப்பு குணகம் கொண்ட பொருட்களின் பயன்பாடு இதில் அடங்கும்) தெளித்தல் மூலம் தீயை அடக்கி அணைக்கும் முறைகளை அடிப்படையாகக் கொண்டவை. இந்த பொருட்கள் மற்றும் அவற்றின் பயன்பாடு குறிப்பிட்ட தரங்களினால் கட்டுப்படுத்தப்படுகின்றன, உற்பத்தியாளர்கள் கட்டுருவாக்கப் பணியில்(உதாரணமாக, ஜூவாலையை நிதானப்படுத்தும் மின்சார வடகயிறு) உபயோகப்படுத்துவது இல்லாமல் சேவை புரிபவர்களும், முறைகளை செயல்படுத்துவதிலும், அந்த துறையில் ஒன்று சேர்ப்பதிலும் பயன்படுத்துகிறார்கள்.  
சில நேரங்களில்,ஒரு குழாய் அல்லது மற்றொரு இயந்திர பகுதி, சிறப்பு தீ பரவாமல் தடுக்கும் பொருளால் அல்லது தீ பரவுவதை எதிர்க்கும் பொருளால் ஆன ஒரு சுவர் அல்லது தரையை ஊடுருவ வேண்டி இருக்கும்.அது, தீ தடுக்கும் சாதனங்களின் அசல் நிலை பாதுகாப்பை, பராமரிப்பின் போது மீட்க அல்லது, நிலைமைக்கு தகுந்தவாறு ஜூவாலை/புகை/சூடு பரவுவதை தவிர்க்க/நிதானப்படுத்த, வடிவமைக்கப்பட்ட பாதுகாப்பு நிலையை அடைய தேவைப்படுகிறது.  
தீயணைப்பு/தீ தடுப்பு இந்த நிகழ்வுகளில் பயன்படுத்தப்படும் ஒரு உத்தியாகும், மேலும், எங்கு இயந்திர ஊடுருவிகள் தீ எதிர்ப்பு திறனுள்ள சுவர் மற்றும் தரை கூட்டங்கள்/சவ்வுகளின் குறுக்கே பயணிக்க முடியுமோ, அங்கு அது தேவைப்படுகிறது. இந்த வேலை பொதுவாக, உலக அளவில், காப்பு வர்த்தகம் மற்றும் / அல்லது சிறப்பு தீயணைப்பு துணை ஒப்பந்தக்காரர்கள் மூலம் செய்யப்படுகிறது.
# விக்கிப்பீடியா:முதற்பக்கக் கட்டுரைகள்/சூன் 1, 2014

**நிகழ்த்து கலை** என்பது அரங்கொன்றில் கலைஞர், ஒருவர் அல்லது பலர், தமது முகம், உடல் அல்லது இருப்பு கொண்டு நிகழ்த்துவதற்குரியதான கலை வடிவங்கள் ஆகும். இது ஓவியம், சிலைவடிப்பு, சிற்பம் மற்றும் எழுத்து போன்ற பிற ஊடகங்களில் தமது கலைத்திறமையை வடிப்பதிலிருந்து வேறுபட்டது. இத்தகைய பாகுபாடு ஆங்கில வழக்கில் 1711 முதல் இருந்து வருகின்றன. இது பல்வேறு துறைகளை உள்ளடக்கியதாயினும் பார்வையாளர்கள் முன்னிலையில் நேரடியாக நிகழ்த்திக் காட்டும் கலைவடிவையே குறிக்கும். நுண்மையான உறுப்புக்களையும், நுண்ணிய திறன்களையும் நுண்ணிய உணர்வுகளையும் கொண்டது நுண்கலை. கவிதை, இசை, ஆடல், ஓவியம் முதலியன இதனுள் அடங்கும். ஒரு கலைஞனின் நுண்கலை வடிவின் சிறப்புக் கூறுகள் பார்வையாளர்களின் மத்தியில் வெளிப்படுத்தப்படும்போது அது நிகழ்த்து கலையாக வடிவம் கொள்கின்றதெனலாம். **மேலும்...**
---  
**அசாய் பனை** என்பது *ஈட்டர்பே ஒலெராசியா* குடும்பத்தைச் சேர்ந்த தாவரமாகும். பழத்திற்காகவும் மேன்மையான நுங்குக்காவும் பயிரிடப்படும் *ஈட்டர்பே* பேரினத்தைச் சேர்ந்த பனை மர இனமாகும். 'அழுகின்ற அல்லது தண்ணீர் வெளியேற்றும் பழம்' என்று பொருள்படும் துபியன் வார்த்தையான *இவாசா'ய்* யின் ஐரோப்பியத் தழுவலில் இருந்து இப்பெயர் வந்ததாகும். சமீப ஆண்டுகளில் அசாய்ய் பழத்துக்கான உலகளாவிய தேவை விரிவடைந்து வருகிறது. அந்த நோக்கத்தை முதன்மையாகக் கொண்டே தற்போது அசாய்ய் பனை பயிரிடப்படுகிறது. இதுனுடன் நெருங்கிய தொடர்புடைய இனமான *ஈட்டர்பே எடுலிஸ்* (Euterpe edulis) (ஜுகாரா) தற்போது நுங்கிற்காக பெருமளவில் பயன்படுத்தப்படுகிறது. இதன் எட்டு இனங்கள் பெலைஸிலிருந்து தெற்கு நோக்கி பிரேசில் மற்றும் பெரு வரையான மத்திய மற்றும் தென் அமெரிக்காவைப் பிறப்பிடமாகக் கொண்டவை. குறிப்பாக இவை சதுப்பு நிலங்கள் மற்றும் வெள்ளப் பெருக்குச் சமவெளிகளில் வளர்கின்றன. அசாய் பனைகள் 3 மீட்டர்கள் நீளம் வரையான இறகு வடிவ இலைகளுடன், 15 முதல் 30 மீட்டர்கள் வளரக்கூடிய உயரமான ஒல்லிய பனைகள் ஆகும். **மேலும்...**
# அரைப்பகாத்தனி

கணிதத்தில் **அரைப்பகாத்தனி** அல்லது **அரைப்பகாஎண்** (*semiprime*) என்பது இரண்டேயிரண்டு பகா எண்களின் பெருக்கமாக அமையுமொரு பகு எண் ஆகும். அவ்விரு பகாஎண்களும் வெவ்வேறானவையாக இருக்கவேண்டிய அவசியமில்லை.  
100விடச் சிறிய அரைப்பகாத்தனிகள்:
: 4, 6, 9, 10, 14, 15, 21, 22, 25, 26, 33, 34, 35, 38, 39, 46, 49, 51, 55, 57, 58, 62, 65, 69, 74, 77, 82, 85, 86, 87, 91, 93, 94, and 95. .
# அரைப்பகாத்தனி

## பண்புகள்

- ஒரு அரைப்பகாத்தனிக்கு அதைத் தவிர வேறு பகுஎண் காரணிகளே இருக்காது.  
- *n* என்ற அரைப்பகாத்தனியின் வரையறைப்படி அதன் பகாத்தனி காரணிகளின் மொத்த எண்ணிக்கை Ω(*n*) = 2.
- ஒரு அரைப்பகாத்தனியானது, ஒன்று பகாஎண்ணின் வர்க்கமாக இருக்கும் அல்லது வர்க்கக்காரணியற்ற முழுஎண்ணாவோ இருக்கும்.
- எந்தவொரு பகாஎண்ணின் வர்க்கமும் ஒரு அரைப்பகாத்தனியாக இருக்கும் என்பதால், இதுவரை அறியப்பட்ட மிகப்பெரிய அரைப்பகாத்தனியானது இதுவரை அறியப்பட்ட மிகப்பெரிய பகாஎண்ணின் வர்க்கமாகும்.
# வேதாந்த சாரம் (நூல்)

**வேதாந்த சாரம் (நூல்)** எனும் சமசுகிருத மொழி நூலினை எழுதியவர் ஸ்ரீ சதானந்தர் ஆவார். சமசுகிருத மொழியில் 227 சுலோகங்களுடன் அமைந்த இந்த அத்வைத வேதாந்த நூலை தமிழில் மொழிபெயர்த்தவர் திருமதி. கல்யாணி வெங்கட்ராமன்...இராமகிருஷ்ண மடத்தினர் இந்நூலை 27-02-2009-இல் வெளியிட்டுள்ளனர்.
# வேதாந்த சாரம் (நூல்)

## நூலாசிரியரின் காலம்

இந்நூலின் ஆசிரியரான ஸ்ரீ சதானந்தரின் முழுமையான வரலாறு கிடைக்கவில்லை. இருப்பினும் இவர் 15-ஆம் நூற்றாண்டின் பிற்பகுதியிலோ அல்லது 16-ஆம் நூற்றாண்டின் முற்பகுதியிலோ வாழ்ந்திருக்கக் கூடும் என *சுபோதினீ* எனும் வேதாந்த நூலுக்கு விளக்கவுரை எழுதிய நரசிம்ம சரசுவதியின் பரமகுருவாக ஸ்ரீ சதானந்தர் இருந்தவர் என அத்வைத வேதாந்த அறிஞர்கள் கருதுகின்றனர்.
# வேதாந்த சாரம் (நூல்)

## நூலின் உரையாசிரியர்கள்

இந்நூலுக்கு ஆறு விளக்க உரை நூல்கள் எழுதப்பட்டுள்ளது.
1. ஸ்ரீ அபதேவர் எழுதிய *பால போதினீ*
1. ஸ்ரீ நரசிம்ம சரசுவதி எழுதிய *சுபோதினீ*
1. ஸ்ரீ இராமதீர்த்தர் எழுதிய வித்வன் *மனோரஞ்சனீ*
1. ஸ்ரீ இராமச்சந்திரானந்த சரசுவதி எழுதிய *வேதாந்த சார வியாக்கியானம்*
1. *வேதாந்த சார டீகா* (குறிப்புகள்)
1. *வேதாந்த சார டிப்பணீ* (அடிக்குறிப்புகள்)
ஐந்து மற்றும் ஆறுக்கான விளக்க உரை நூலாசிரியர்கள் விவரம் தெரியவில்லை.
# வேதாந்த சாரம் (நூல்)

## நூலின் உள்ளடக்கம்

வேதாந்தம் எனப்படும் உபநிடதம், பிரம்ம சூத்திரம் மற்றும் பகவத் கீதை ஆகியவற்றில் கூறியுள்ள பிரம்மத்தைக் குறித்து விவரிப்பதுடன், அந்த பிரம்மத்தை அடையத் தக்க வழிகளை விளக்குகிறது.  
ஆத்ம ஞானத்தை அடைய விரும்பும் சீடன், மனத்தூய்மை, புலனடக்கம், பொறுமை மற்றும் அகிம்சை போன்ற நற்பண்புகளுடன், விவேகம், வைராக்கியம் மற்றும் முமுச்த்துவம் (தொடர் சாதனை செய்தல்) ஆகிய குணங்களுடன் குருவை அடைந்து, வேதாந்த சாத்திரங்களை சிரவணம் (கேட்டல்), செய்து, பின் கேட்டதை மனனம் (மனதில் சிந்தித்தல்) செய்து, மனதில் உள்ள அக்ஞானம் நீங்கி ஆத்மாவைக் குறித்த ஞானத்தை அடைந்து, அந்த ஞானத்தை மனதில் தொடர்ந்து நிதித்யாசனம் செய்து சீவ முக்தி நிலையை அடைந்து, வினைப்பயன் முடிந்து உடலை துறந்த பின், மறு பிறப்பற்ற விதேக முக்தி அடைகிறான்.
# வேதாந்த சாரம் (நூல்)

## நூலின் சிறப்பு

இந்நூலில் பிரம்ம தத்துவத்தை குறித்த தத்துவமசி என்ற மகாவாக்கியம், மற்றும் அஹம் பிரம்மாஸ்மி என்ற மகாவாக்கியம் ஆகிய வேதாந்த மகாவாக்கியங்களை எளிமையாக எடுத்துரைக்கிறது. பதஞ்சலி முனிவர் அருளிய சமாதியின் இரண்டு நிலையான நிர்விகல்ப சமாதி மற்றும் சவிகல்ப சமாதி விரிவாக விளக்கப்பட்டுள்ளது. மேலும் இந்நூலில் இரண்யகர்பன், ஐம்பூதங்கள் குறிப்பிட்ட விகிதத்தில் கலந்து பஞ்சீகரணத்தால் எவ்வாறு பிரபஞ்சம் மற்றும் சீவராசிகள் தோன்றுகிறது என்பது குறித்தும், அத்யாரோபம், அபவாதம், அறியாமை, கர்மேந்திரியங்கள், ஞானேந்திரியங்கள் குறித்தான வேதாந்த கலைச்சொற்கள் எளிமையாக விளக்கப்பட்டுள்ளது.
# ரபி உல் அவ்வல்

**ரபி உல் அவ்வல்** அரபி: ) என்பது இஸ்லாமிய ஆண்டின் முன்றாவது மாதமாகும்.
# ரபி உல் அவ்வல்

## கால கணிப்பு

முற்றிலும் சந்திரனின் சுழற்சியை அடிப்படையாகக் கொண்ட இஸ்லாமிய நாட்காட்டி சந்திர கணக்கீட்டின் படி பின்வருமாறு ரபி உல் அவ்வல் மதிப்பிடப்பட்டுள்ளது.  
| இ நா | முதல் நாள்(பொ ஊ / அ டொ) | கடைசி நாள்(பொ ஊ / அ டொ) |
| --- | --- | --- |
| 1431 | 15 பெப்ரவரி 2010 | 16 மார்ச் 2010 |
| 1432 | &nbsp;&nbsp;4 பெப்ரவரி 2011 | &nbsp;&nbsp;5 மார்ச் 2011 |
| 1433 | 24 சனவரி 2012 | 22 பெப்ரவரி 2012 |
| 1434 | 13 சனவரி 2013 | 10 பெப்ரவரி 2013 |
| 1435 | &nbsp;&nbsp;2 சனவரி 2014 | 1 பெப்ரவரி 2014 |
| 1436 | 23 டிசம்பர் 2014 | 20 சனவரி 2015 |
| 1437 | 12 டிசம்பர் 2015 | 10 சனவரி 2016 |
| <small>2010 முதல் 2015 வரை ரபி உல் அவ்வல் தேதிகள் உள்ளன</small> | } |  |
# ரபி உல் அவ்வல்

## இசுலாமிய நிகழ்வுகள்

- ரபி உல் அவ்வல் பிறை 12 :முஸ்லிம்கள் முகம்மது நபி அவர்களின் பிறந்த நாளை நினைவு கூர்வர். இத்தினம் மீலாதுன் நபி என அழைக்கபடும்.
# விக்கிப்பீடியா:Statistics/weekly/1-Jun-2014